b"\n_START_ARTICLE_\nHarald synger griseviser\n_START_PARAGRAPH_\nHarald synger griseviser, med undertittel Harald Tusbergs Elizabethianske ballader fremf\xc3\xb8rt av Harald Heide-Steen jr., er et norsk musikkalbum utgitt av Grappa Musikkforlag A/S i 1970._NEWLINE_Albumet inneholder 17 viser skrevet av Thomas D'Urfey (Tom Durfey, 1653\xe2\x80\x931723), en engelsk visedikter, dramatiker og humorist som blant annet arbeidet innen sjangeren ballad opera. Sangene har et komisk og erotisk innhold, og det er rik bruk av beskrivende metaforer. P\xc3\xa5 albumet blir de sunget av skuespiller og komiker Harald Heide-Steen jr. (1939\xe2\x80\x932008). De engelske originaltekstene er gjendiktet til norsk av kringkastingsmann og forfatter Harald Tusberg (f\xc3\xb8dt 1935). Platen er Heide-Steens f\xc3\xb8rste plate som soloartist."